11 Foute Wat Gewigsverlies Belemmer | Manna Health
11 Foute Wat Gewigsverlies Belemmer
Ons almal weet dat ons moet oefen en gesond eet as ons gewig wil verloor, maar wat van die dinge wat ons NIE moet doen nie?
Ons sit soms met ons kop in ons hande want ons kan nie verstaan hoekom ons so sukkel om gewig te verloor nie. Ons eet meestal reg, en ons oefen relatief gereeld – maar steeds bly ons doelgewig daar ver op die horison.
Nou wat meer kan ons doen? Wel, die geheim lê eintlike by wat ons NIE moet nie…
Hier is 11 van die grootste dieët-hindernisse …
Passop dat jy nie dalk van hierdie dinge doen nie. Dit mag dalk nie lyk na groot foute nie, maar dis juis waar die probleme insluip.
Vertrou op kitsdiëte
Deur te glo dat jy ‘n kortpad vir gewigsverlies gevind het, is een van die ergste dinge wat jy kan doen. Jy kan miskien baie gewig binne ‘n paar dae of weke verloor, maar kitsdiëte kan gevaarlik wees vir jou gesondheid. En nog meer belangrik, die gewig wat jy met ‘n kitsdieët verloor, word gewoonlik baie vinnig weer opgetel, omdat kitsdiëte nie ‘n volhoubare manier is om jou doelgewig te bereik nie.
Slaan ontbyt oor
Soos die gesegde lei, is ontbyt die belangrikste maaltyd van die dag. Hoewel jy dalk mag dink dat dit ‘n maklike manier is om kalorieë uit te sny, sal jy eerder later in die dag so honger wees dat jy jou ooreet. So maak altyd seker dat jy in die oggend by die huis of by die kantoor ‘n gesonde ontbyt eet.
Tel nie peuselhappie-kalorieë nie
Jy is dalk baie ywerig wanneer dit kom by maaltyd-kalorieë tel, maar jy vergeet van die kalorieë in jou peuselhappies en drinkgoed. Saam kan dit net genoeg wees om te keer dat jy gewig verloor.
Peusel glad nie tussen-in nie
Hoewel gedurige tussen-in etery nadelig kan wees vir gewigsverlies, kan dit net so sleg vir jou wees as jy glad nie tussen-in peusel nie. Gesonde peuselhappies tussen etes kan help om jou metabolisme aan die gang te hou. Dit kan ook verhoed dat jy etenstye ooreet omdat daar té lang tye tussen etes is.
Slaan oor na lae-vet opsies
Dit is belangrik om te weet dat lae-vet nie dieselfde as lae-kalorie is nie. Dit is nie ‘n vrypas om ‘n ekstra porsie te eet nie en jy moet seker maak dat jy noukeurig tred hou met wat jy eet.
Drink tt veel kalorieë
Hierdie is een van die mees algemene foute wat ons maak. Ons dink nie eers twee keer aan hoe baie kalorieë in ‘n blikkie koeldrank, glasie sap, of in ons gunsteling alkoholiese verversing is nie.
Ons vergeet soms dat daar kalorieë in ‘cocktails’, bier, wyn, energiedrankies en koeldrank is. Dit word “leë kalorieë” genoem omdat dit nie enige voedingswaarde het nie, maar jou daaglikse kalorie-telling opjaag.
Drink nie genoeg water nie
Dit is ‘n fout wat maklik reggestel kan word, en jy moet probeer om te hou by die goue reël van 8 glase water per dag te drink.
Sny suiwel uit
Baie mense dink dat suiwel sleg vir jou is omdat dit vet bevat, maar dit is in der waarheid goeie vette wat jou eintlik kan help gewig verloor. Suiwel het ook baie ander gesondheidsvoordele, omdat dit hoog is in kalsium.
Té gereeld kitskos-restaurante te besoek
Kitskos-restaurante kan jou ondergang wees. Ja, dit is gerieflik. Ja, jy is moeg na werk. Maar is dit dit werd? Kitskos bevat baie kalorieë en kan nadelig wees vir jou dieët. As jy jouself wel in ‘n kitskos-restaurant bevind, kies die gesonder opsies soos geroosterde hoender en slaai – geen skyfies nie! Maar die beste is om dit heeltemal te vermy, omdat jy dalk in die versoeking kan kom as jy die watertand-prentjies op die spyskaart sien!
Stel Belaglike Mikpunte
Moenie vir jouself sê jy wil 10 kilogram in ‘n week verloor nie – dit gaan nooit gebeur nie. Dit gaan net jou moed breek en jy gaan teleurgesteld wees. ‘n Realistiese mikpunt is ongeveer 1 – 2 kilogram per week, en met die regte dieët en oefening kan dit bereik word.
Gebruik nie Manna Blood Sugar Support nie
As jy gewig wil verloor, stabiliseer jou bloedsuiker vlakke.
Category: Gewigverlies, NuusBy admin February 22, 2017
PreviousPrevious post:What Is Obesity and What You Can Do about ItNextNext post:Mixed tomato and basil salad